**Katalóg požiadaviek**

Lekárske prehliadky

Projekt z predmetu Tvorba informačných systémov

Matúš Bystrický, Matúš Kočalka, Martin Frank, Peter Briedoň

Contents

[1 Úvod 3](#_Toc117084788)

[1.1 Účel tohto katalógu požiadaviek 3](#_Toc117084789)

[1.2 Rozsah využitia systému 3](#_Toc117084790)

[1.3 Slovník pojmov 3](#_Toc117084791)

[1.4 Prehľad nasledujúcich kapitol 3](#_Toc117084792)

[2 Všeobecný popis 3](#_Toc117084793)

[2.1 Perspektíva systému 3](#_Toc117084794)

[2.2 Funkcie systému 3](#_Toc117084795)

[2.3 Charakteristika používateľa 4](#_Toc117084796)

[2.4 Všeobecné obmedzenia 4](#_Toc117084797)

[2.5 Predpoklady a závislosti 4](#_Toc117084798)

[3 Špecifické požiadavky 4](#_Toc117084799)

[3.1 Prihlasovanie používateľa 4](#_Toc117084800)

[3.2 Užívateľské rozhranie 4](#_Toc117084801)

[3.3 Bezpečnosť, perzistencia a integrita dát 5](#_Toc117084802)

[3.4 Prvotný import a inicializácia 5](#_Toc117084803)

[3.5 Kvalitatívne požiadavky 5](#_Toc117084804)

# Úvod

## Účel tohto katalógu požiadaviek

Tento dokument predstavuje súhrn všetkých požiadaviek pre aplikáciu na správu zdravotných prehliadok zamestnancov. Vznikol ako projekt v rámci predmetu Tvorba Informačných Systémov na Fakulte matematiky, fyziky a informatiky UK v Bratislave. Dokument je vytvorený na základe požiadaviek, ktoré boli spísané na stretnutí so zadávateľom a v následnej komunikácii. Je určený všetkým osobám zapojeným do vývoja systému, jeho správy a užívania. Slúži tiež ako záväzná dohoda o funkcionalite systému medzi zadávateľom a tvorcami.

## Rozsah využitia systému

Cieľom je vyvinúť webovú aplikáciu, ktorá bude slúžiť na správu zdravotných prehliadok zamestnancov vo firme Gefco. Systém zjednoduší aktuálny spôsob správy zdravotných prehliadok v Exceli na webovú aplikáciu. Webová aplikácia bude slúžiť ako nástroj na správu zamestnancov, aktualizácie ich osobných prehliadok a upozorňovať na nadchádzajúce termíny blížiacich sa prehliadok.

## Slovník pojmov

**Prehliadka** – zdravotná prehliadka, je jednoznačne určená svojím názvom

**Import** – načítanie dát do programu

**Atribúty filtrovania / zoraďovania** - Zoradenie/filtrovanie podľa mena, pracoviska, pozície, pracovnej doby (zmennosti), oddelenia, mesta.

**Zmennosť** - Časový úsek ktorý zamestnanec pracuje

**Obmedzenia** – Časový úsek ktorý zamestnanec osobitne obdrží, ak neprejde zdravotnou prehliadkou, a potrebuje čas na vyriešenie si zdravotných problémov. Je určený cieľovým dátum do ktorého odklad platí.

**Pravidlo** –Pravidlo určuje, ktoré lekárske prehliadky sú nutné a ako často. Pravidlá majú svoju kategóriu (napr.: pozícia, zmennosť zamestnanca a iné vlastné kategórie).

## Prehľad nasledujúcich kapitol

V nasledujúcich kapitolách bude popísaná funkcionalita systému, všeobecné obmedzenia, funkčné a kvalitatívne požiadavky a požiadavky rozhrania.

# Všeobecný popis

## Perspektíva systému

Webová aplikácia bude slúžiť firme Gefco na správu zdravotných prehliadok zamestnancov.

## Funkcie systému

Aplikácia vie načítať zamestnancov a dátumy ich prehliadok z Excel súboru v pôvodnom formáte, ktorý firma používala pred nasadením aplikácie. Do aplikácie sa dajú pridávať noví zamestnanci. Po pridaní zamestnanca, a pridelení mu jeho pozície, oddelenia, zmennosti a mesta, sa zamestnancovi predvolene nastavia potrebné zdravotné prehliadky. Zamestnanci sa potom dajú upravovať a mazať. Jednotlivým zamestnancom je možné pridávať aj jednotlivé ďalšie požadované prehliadky (výnimky pre konkrétneho zamestnanca). Ďalej je možné pridávať poznámky a obmedzenia (pozri 1.3) k zamestnancovi. Jednotlivým zamestnancom sa dajú pridávať absolvované zdravotné prehliadky, ktoré sa potom dajú upravovať a mazať. V aplikácii sa dajú zamestnancom určovať pravidlá, v ktorćh sú určené povinné prehliadky (pozri 1.3). Aplikácia zobrazuje zoznam zamestnancov s ich zdravotnými prehliadkami, ktorý sa dá filtrovať a zoraďovať podľa najbližšieho dátumu vypršania nejakej prehliadky zamestnanca ale aj podľa iných atribútov (pozri 1.3). Pravidlá pre povinné prehliadky na základe pozície, zmennosti a ďalších nastavení sa dajú ľubovoľne pridávať, upravovať a mazať. Aplikácia tieto dáta automaticky ukladá.

## Charakteristika používateľa

V systéme bude iba jedna rola: užívateľ.

Užívateľ má plné práva využívať všetky funkcionality aplikácie.

## Všeobecné obmedzenia

Momentálne sa nevyskytujú žiadne obmedzenia.

## Predpoklady a závislosti

Softvér bude tvorený formou formou webovej aplikácie prístupnej z celého Internetu.

Aplikácia vyžaduje webový prehliadač a prístup na server kde aplikácia beží.

Zariadenie bude vyžadovať prístup na internet.

Zálohovanie dát z aplikácie bude robiť správca svojimi prostriedkami.

# Špecifické požiadavky

Nepovinné požiadavky sú označené \*.

## Prihlasovanie používateľa

1. Do aplikácie sa používateľ prihlasuje jedným užívateľským emailom a heslom.
2. Prvotný mail Zuzana.ANDRASIKOVA@gefco.net bude už importovaný v databáze.
3. Pred prvým prihlásením prvotný užívateľ odošle formulár “zabudnuté heslo?” a dôjde mu na mail link s postupom ako si zvoliť nové heslo
4. V prípade zabudnutého hesla alebo potreby zmeny hesla na nové užívateľ odošle formulár “zabudnuté heslo?” a dôjde mu na mail link s postupom ako si zvoliť nové heslo

## Užívateľské rozhranie

1. Aplikácia ponúka grafické rozhranie.
2. Aplikácia zobrazuje zoznam zamestnancov s ich všetkými evidovanými údajmi, obmedzeniami (pozri 1.3) a absolvovanými lekárskymi prehliadkami.
3. Zobrazenie zamestnancov sa dá filtrovať podľa všetkých atribútov, pozri 1.3.
4. Zobrazenie zamestnancov sa dá zoraďovať podľa všetkých atribútov, pozri 1.3.
5. Zobrazenie zamestnancov sa dá zoraďovať podľa najbližšieho dátumu vypršania platnosti prehliadky zamestnanca.
6. Zobrazenie zamestnancov zoradené podľa najbližšieho dátumu vypršania platnosti prehliadky zamestnanca je predvolené.
7. Užívateľ môže pridávať a mazať zamestnancov a meniť ich údaje: meno, priezvisko (znakový reťazec 50 znakov), ID číslo zamestnanca, nepovinne rodné číslo, zoznam pozícií, zmenností a iných kategórií priradených zamestnancovi. Buď vyberie z kategórií, ktoré už systém eviduje alebo zadá novú kategóriu, ktorá sa v systéme vytvorí.
8. Pri zmazaní zamestnanca sa zo systému zmažú všetky údaje o jeho zdravotných prehliadkach.
9. Užívateľ môže pridávať, odoberať a meniť pravidlá, ktoré určujú potrebné pracovné prehliadky a ich periodicitu pre ľubovoľnú kategóriu: pozíciu, zmennosť, alebo inú kategóriu. Je možné zadať pravidlo aj pre takú kategóriu, ktorú ešte žiaden zamestnanec nemá priradenú.
10. Jeden druh lekárskej prehliadky má vo všetkých pravidlách, kde je použitý rovnakú periodicitu a preto je možné periodicitu evidovať priamo v súvislosti s lekárskou prehliadkou a nie pravidlami.
11. Každý zamestnanec ma priradenú aspoň jednu pozíciu.
12. Každý zamestnanec má priradenú aspoň jednu zmennosť.
13. Každý zamestnanec môže mať pridelený ľubovoľný počet iných kategórií, ale nemusí mať žiadnu.
14. Zamestnancovi sa dá pridať najviac jedno platné obmedzenie (pozri 1.3). Systém vypočíta dátum skončenia platnosti obmedzenia podľa najskoršieho dátumu, kedy niektorá prehliadka určená danému zamestnancovi prestala platiť a zadaného počtu mesiacov, používateľ tento vypočítaný dátum môže v prípade potreby korigovať pred uložením obmedzenia do db.

## Bezpečnosť, perzistencia a integrita dát

1. Prihlásený užívateľ má všetky funkcionality, ktoré aplikácia poskytuje.
2. Aplikácia kontroluje integritu dát. Kontroluje všetky vstupy od užívateľa a stráži ich formát.
3. Všetky akcie, ktoré vedú k zmene údajov systém eviduje pre prípadnú analýzu histórie zmien. (čas, IP adresa, používateľ, akcia)

## Prvotný import a inicializácia

1. Aplikácia má možnosť prvotného importu dát z Excel súboru pred ktorým sa zmažú všetky aktuálne uložené dáta v aplikácii. Importovať sa budú údaje o zamestnancoch a ich absolvovaných prehliadkach.
2. V systéme budú predpripravené pravidlá o potrebných prehliadkach na základe spracovaných informácií o aktuálnych štátnych nariadeniach (doplnková funkcionalita, ktorú sa vývojový tím pokúsi realizovať).
3. \* Aplikácia má možnosť exportu do Excel súboru v pôvodnom formáte (rovnaký formát ako formát pre import)

## Kvalitatívne požiadavky

1. Aplikácia je bepečná z hľadiska ochrany údajov
2. Aplikácia je dostupná a nepadá