**Katalóg požiadaviek**

Lekárske prehliadky

Projekt z predmetu Tvorba informačných systémov

Matúš Bystrický, Matúš Kočalka, Martin Frank, Peter Briedoň

Contents

[1 Úvod 2](#_Toc958924757)

[1.1 Účel tohto katalógu požiadaviek 2](#_Toc1136772694)

[1.2 Rozsah využitia systému 2](#_Toc1821365315)

[1.3 Slovník pojmov 2](#_Toc1686779238)

[1.4 Prehľad nasledujúcich kapitol 2](#_Toc143966142)

[2 Všeobecný popis 2](#_Toc1256713556)

[2.1 Perspektíva systému 2](#_Toc1578617508)

[2.2 Funkcie systému 2](#_Toc1569729027)

[2.3 Charakteristika používateľa 3](#_Toc242115477)

[2.4 Všeobecné obmedzenia 3](#_Toc2039049724)

[2.5 Predpoklady a závislosti 3](#_Toc1131453354)

[3 Špecifické požiadavky 3](#_Toc435740317)

[3.1 Prihlasovanie používateľa 3](#_Toc1269668448)

[3.2 Užívateľské rozhranie 3](#_Toc1621416718)

[3.3 Bezpečnosť, perzistencia a integrita dát 4](#_Toc2058309519)

[3.4 Prvotný import a inicializácia 4](#_Toc1080697463)

[3.5 Kvalitatívne požiadavky 4](#_Toc1858249817)

# Úvod

## Účel tohto katalógu požiadaviek

Tento dokument predstavuje súhrn všetkých požiadaviek pre aplikáciu na správu zdravotných prehliadok zamestnancov. Vznikol ako projekt v rámci predmetu Tvorba Informačných Systémov na Fakulte matematiky, fyziky a informatiky UK v Bratislave. Dokument je vytvorený na základe požiadaviek, ktoré boli spísané na stretnutí so zadávateľom a v následnej komunikácii. Je určený všetkým osobám zapojeným do vývoja systému, jeho správy a užívania. Slúži tiež ako záväzná dohoda o funkcionalite systému medzi zadávateľom a tvorcami.

## Rozsah využitia systému

Cieľom je vyvinúť webovú aplikáciu, ktorá bude slúžiť na správu zdravotných prehliadok zamestnancov vo firme Gefco. Systém zjednoduší aktuálny spôsob správy zdravotných prehliadok v Exceli na webovú aplikáciu. Webová aplikácia bude slúžiť ako nástroj na správu zamestnancov, aktualizácie ich osobných prehliadok a upozorňovať na nadchádzajúce termíny blížiacich sa prehliadok.

## Slovník pojmov

**Prehliadka** – zdravotná prehliadka

**Import** – načítanie dát do programu

**Atribúty filtrovania / zoraďovania** - Zoradenie/filtrovanie podľa mena, pracoviska, pozície, pracovnej doby (zmennosti), oddelenia, mesta.

**Zmennosť** - Časový úsek ktorý zamestnanec pracuje.

**Obmedzenia** – Časový úsek ktorý zamestnanec osobitne obdrží, ak neprejde zdravotnou prehliadkou, a potrebuje čas na vyriešenie si zdravotných problémov. Zadávané v mesiacoch.

## Prehľad nasledujúcich kapitol

V nasledujúcich kapitolách bude popísaná funkcionalita systému, všeobecné obmedzenia, funkčné a kvalitatívne požiadavky a požiadavky rozhrania.

# Všeobecný popis

## Perspektíva systému

Webová aplikácia bude slúžiť firme Gefco na správu zdravotných prehliadok zamestnancov.

## Funkcie systému

Aplikácia vie načítať zamestnancov a dátumy ich prehliadok z Excel súboru v pôvodnom formáte, ktorý firma používala pred nasadením aplikácie. Do aplikácie sa dajú pridávať noví zamestnanci. Po pridaní zamestnanca, a pridelení mu jeho pozície, oddelenia, zmennosti a mesta, sa zamestnancovi predvolene nastavia potrebné zdravotné prehliadky. Zamestnanci sa potom dajú upravovať a mazať. Jednotlivým zamestnancom je možné pridávať aj jednotlivé prehliadky, poznámky k zamestnancovi alebo obmedzenia. Jednotlivým zamestnancom sa dajú pridávať absolvované zdravotné prehliadky, ktoré sa potom dajú upravovať a mazať. V aplikácii sa dajú zamestnancom určovať ich povinné prehliadky na základe pozície, zmennosti a ďalších nastavení. Aplikácia zobrazuje zoznam zamestnancov s ich zdravotnými prehliadkami, ktorý sa dá filtrovať a zoraďovať podľa najbližšieho dátumu vypršania nejakej prehliadky zamestnanca ale aj podľa iných atribútov. Pravidlá pre povinné prehliadky na základe pozície, zmennosti a ďalších nastavení sa dajú ľubovoľne pridávať, upravovať a mazať. Aplikácia tieto dáta automaticky ukladá.

## Charakteristika používateľa

V systéme bude iba jedna rola: užívateľ.

Užívateľ má plné práva využívať všetky funkcionality aplikácie.

## Všeobecné obmedzenia

Momentálne sa nevyskytujú žiadne obmedzenia.

## Predpoklady a závislosti

Softvér bude tvorený formov webovej aplikácie.

Aplikácia vyžaduje webový prehliadač a prístup na server kde aplikácia beží.

Zariadenie bude vyžadovať prístup na internet.

# Špecifické požiadavky

## Prihlasovanie používateľa

1. Do aplikácie sa používateľ prihlasuje jedným užívateľským emailom a heslom.

2. Prvotný mail Zuzana.ANDRASIKOVA@gefco.net bude už importovaný v databáze.

3. Pred prvým prihlásením prvotný užívateľ odošle formulár “zabudnuté heslo?” a dôjde mu na mail link s postupom ako si zvoliť nové heslo

4. V prípade zabudnutého hesla alebo potreby zmeny hesla na nové užívateľ odošle formulár “zabudnuté heslo?” a dôjde mu na mail link s postupom ako si zvoliť nové heslo

## Užívateľské rozhranie

1. Aplikácia ponúka grafické rozhranie.

2. Aplikácia zobrazuje zoznam zamestnancov.

3. Zobrazenie zamestnancov sa dá filtrovať podľa všetkých atribútov.

4. Zobrazenie zamestnancov sa dá zoraďovať podľa všetkých atribútov.

5. Zobrazenie zamestnancov sa dá zoraďovať podľa najbližšieho dátumu vypršania platnosti prehliadky zamestnanca.

6. Zobrazenie zamestnancov zoradené podľa najbližšieho dátumu vypršania platnosti prehliadky zamestnanca je predvolené.

7. Užívateľ môže pridávať, odoberať a meniť zamestnancov v aplikácií.

8. Užívateľ môže zmeniť mail uložený v aplikácií (ktorý slúži na obnovu a zmenu).

9. Užívateľ môže pridávať, odoberať a meniť pravidlá, ktoré určujú potrebné pracovné prehliadky a ich periodicitu.

10. Jeden typ pravidla, ktoré určuje potrebné pracovné prehliadky a ich periodicitu je pozícia zamestnanca. Pravidlo takéhoto typu má každý zamestnanec aspoň jedno.

11. Jeden typ pravidla, ktoré určuje potrebné pracovné prehliadky a ich periodicitu je zmennosť zamestnanca. Pravidlo takéhoto typu má každý zamestnanec aspoň jedno.

## Bezpečnosť, perzistencia a integrita dát

1. Prihlásený užívateľ má všetky funkcionality, ktoré aplikácia poskytuje.

2. V prípade zabudnutého hesla alebo potreby zmeny hesla na nové aplikácia umožňuje poslať nové vygenerované heslo na mail.

3. Užívateľ sa prihlasuje s jedným univerzálnym heslom.

4. Aplikácia eviduje iba jedného užívateľa.

5. Aplikácia kontroluje integritu dát. Kontroluje všetky vstupy od užívateľa a stráži ich formát.

## Prvotný import a inicializácia

1. Aplikácia načíta dáta z existujúceho Excel súboru.

2. Aplikácia spracuje dáta z prvotného Excel súboru, a vytvorí zamestnancov.

3. Aplikácia načíta dáta o potrebných prehliadkach na základe štátnych nariadení.

## Kvalitatívne požiadavky

1. Aplikácia je bepečná z hľadiska ochrany údajov
2. Aplikácia je dostupná a nepadá