# Úvodné stretnutie na projekt predmetu „Tvorba Informačných Systémov“

Názov Projektu: Kontrola lekárskych prehliadok

Zadávateľ: GEFCO SLOVAKIA, s.r.o

Členovia projektu: Matúš Bystrický, Martin Frank, Matúš Kočalka, Peter Briedon

Zodpovedný vedúci: Mgr. Pavel Petrovič, PhD.

Popis projektu: Zadávateľ potrebuje aplikáciu na správu lekárskych prehliadok svojich zamestnancov, momentálne využíva excel.

Body stretnutia:

1. Úvodný popis projektu:

Zadávateľ momentálne využíva excel na správu záznamov lekárskych prehliadok svojich zamestnancov. Zamestnanci majú uložené údaje o svojej pozícii, zmennosti, oddelenia, pracoviska, obmedzeniach, dátumoch individuálnych prehliadok a aktuálneho dátumu od poslednej prehliadky.

1. Prebranie základnej funkčnosti aplikácie:

Aplikácia by mala spracovať na začiatku poskytnutý excel a nahrať už existujúce údaje do systému aplikácie (súbor excel sa už nebude používať ani upravovať). Aplikácia musí byť schopná upravovať, zmazávať a pridávať záznamy o zamestnancoch, teda pridávať nové záznamy o absolvovaných prehliadkach zamestnancom, a ukazovať upozornenia o blížiacich sa alebo skončených platnostiach lekárskych prehliadok. Konverzácia na možnosť posielania upozornení mailom, nakoniec zrušené pre nepotrebnosť (aplikácia sa bude využívať na jednom PC, využívaná len jedným zamestnancom, nutnosť plug and play bez administrátorských práv, zahltenie mailu).

1. Rozoberanie lekárskych prehliadok:

GEFCO SLOVAKIA, s.r.o (ďalej len GEFCO) dostáva tabuľku povinných lekárskych prehliadok ktoré musia jednotliví zamestnanci na jednotlivé pozície, oddelenia a pracoviská (aj kombinovane) absolvovať. Okrem toho, má GEFCO aj vlastné nariadenia kde môžu mať jednotliví zamestnanci aj iné prehliadky, ktoré im ich pracovná pozícia, oddelenie alebo pracovisko neprikazuje. Niektoré tieto prehliadky sa nevyskytujú v tabuľke, a je možné že sa budú postupom času meniť alebo pridávať (možnosť občasného prepisu konfiguračného súboru na pridanie novej kategórie)

1. Rozoberanie hlbšej činnosti aplikácie:

Aplikácia by mohla na začiatku vypísať zoznam zamestnancov, defaultne usporiadaný podľa dátumu konca lekárskych prehliadok, pre ľahší prístup a rýchlu analýzu záznamov. Mala by však ale obsahovať aj vyhľadávací systém, kde sa dá podľa mena, priezviska, rodného čísla alebo iných faktorov (podľa pracoviska, pozície, zmennosti, oddelenia a pod.) vyhľadávať záznamy, tiež asi defaultne zoradené podľa dátumu konca lekárskych prehliadok, s možnosťou zmeniť zoradenie. Po otvorení aplikácie by malo byť tiež viditeľne vidno upozornenia na už skončené prehliadky alebo najbližšie nadchádzajúce (farebne?).

Pri prvom spustení aplikácie v prevádzke bude potrebné spracovať excel ktorý sa momentálne využíva a vytiahnuť z neho už uložené údaje. Tento excel sa už naďalej používať nebude a teda nie je potrebné riešiť import týchto dát pri každom spustení, bude to jednorazová akcia. V aplikácii si budeme asi dáta ukladať vo vlastnom formáte, ešte nebolo presne určené. Zadávateľ si momentálne ukladá zálohu na sharepointe, a pravdepodobne by si ju tak rád aj ukladal naďalej. V aplikácii sa budú dať vytvoriť noví zamestnanci, ktorým bude možné priradiť do akých kategórií patria: pozícia, oddelenie, pracovisko (tieto obsahujú prehliadky povinné štátom a teda budú mať vždy prioritu) a zmennosť. Zamestnancovi sa podľa toho nastavia defaultne prehliadky podľa šablón. Zamestnancovi bude možné ale aj manuálne pridať absolvovanú alebo potrebnú prehliadku, aj keď nespadá do žiadnej z kategórií v ktorých zamestnanec je, alebo prehliadka do žiadnej kategórie ani nepatrí.

Zamestnanec obsahuje aj údaje o obmedzeniach aké zamestnanec má (časový úsek v mesiacoch) a poznámky na custom údaje. Zmennosť obsahuje údaj ktorý je vytvorený interne, a teda na aký časový úsek zamestnanec pracuje. Tieto úseky nemusia byť vždy podľa šablóny a môže sa stať výnimka kde zamestnanec pracuje nie neštandardné šichty. Bude teda treba aby sa dali pridávať custom zmennosti, pravdepodobne v nejakom konfiguračnom súbore. Tak ako sa dajú zamestnanci pridávať tak je potrebné aby bolo plne možné odstrániť alebo upraviť údaje o zamestnancovi, vrátane jeho kategórií, a aplikácia musí v toto brať ohľad a po zmenách prehodnotiť či treba riešiť nové upozornenia alebo upraviť zoznam vypísaných zamestnancov.

1. Záverečné ustanovenia:

Zbytočne nekomplikovať, hlavne nech funguje. Netreba vymýšľať zbytočné systémy na nepotrebné veci, keď môžeme spraviť jednoduché ale poriadne. Čas hrá silnú rolu. Potrebné zistiť v čom sa to bude programovať, teda či je java jre 1.8.x povinnosť alebo len možnosť. Padol návrh na Python, a konverzia do .exe súboru.

Koláče na koniec, a ukončenie prvého stretnutia.